Í Fischersetrinu á Selfossi . sunnlenska.is / Guðmundur Karl Laugardaginn 21. júlí næstkomandi verður þess minnst að fimm ár eru liðin frá því að Fischersetrið á Selfossi var stofnað . Afmælishátíðin hefst í Laugardælakirkju kl. 15:30 . Þar mun séra Kristinn Ágúst Friðfinnsson , fyrrverandi sóknarprestur Selfossprestakalls , sjá um minningarathöfn og Davíð Oddsson fyrrverandi forsætisráðherra flytja ræðu . Séra Kristinn var hinsvegar prestur Laugardælakirkju þegar Fischer var jarðaður þar snemma morguns . Kristinn vissi ekkert um þennan atburð fyrr en hann var afstaðinn . Það varð svo hlutskipti séra Kristins að jarðsyngja meistarann nokkrum sinnum og annast loka jarðaförina eftir að Fischer var grafinn upp til að ná lífsýni úr honum . Guðmundur G. var í þeirri öflugu sendinefnd sem sótti meistarann til Japans þar sem hann var í fangelsi . Ennfremur var Guðmundur forseti Skáksambandssins þegar einvígi aldarinnar var háð í Reykjavík árið 1972 .